text: Alang sa uban, ang bagyo nga miigo sa habagatang bahin sa Mindanaw klarong signos sa giingong climate change. Talagsaon ra man maigo ang Mindanaw sa bagyo, apan karon, nagsagunson na. Niadtong miaging Disyembre lang, mihapak ang ngilngig nga Bagyong Sendong nga mikalas og kapin 1,200 ka kinabuhi sa Cagayan de Oro City ug Iligan City. Unya karon, ang super typhoon nga Bagyong Pablo (international code name Typhoon Bopha) na sab ang mihugpa sa Mindanaw. Sa pagsulat niini, kapin 900 na ang kompirmadong patay, apan lagmit motaas pa ni.
text: #000001
text: Sumala sa mga eksperto, ang Bagyong Pablo uska Kategoryang 5 nga super typhoon, kapareho sa mga urakan kun hurricane didtos Amerika. Sa wala pa motugpa sa yuta, ang dagan sa hangin niini mohapak gikan sa 140 knots (259 kilometro matag oras) ug mohaguros kutob 170 knots (314 kilometro kada oras).
text: #000002
text: Dugang pa, nagdala kinig ulan nga mahulog og 2 ka pulgada (50mm) kada oras hangtod sa 80mm kada oras, ilabi na dapit sa mata sa bagyo. Ikomparar ni sa ulan ni Sendong nga 50mm kada oras (~2 pulgada) ug kang Ondoy nga mibubo og 56.83mm matag oras sa Metro Manila niadtong 2009.
text: #000003
text: Sumala pa ni Francis nga taga Cateel, miabot ang hangin sa bagyo sa alas 12 sa gabii. Nag-anam kini kakusog hangtod sa alas tres sa
  kaadlawon dihang nagsugod na pagpanglangkat ang mga atop sa mga balay.
text: #000004
text: “Morag Saddam ang tingog sa bagyo,” ni Francis. Ang Saddam maoy tawag nila sa tingog sa logging truck nga nagkarga og mga troso. Ingon niana kakusog ang tingog sa bagyo.
text: #000005
text: Sulod sa tulo ka oras gikuso-kuso sa bagyo ang Cateel. Nangalangkat ang mga atop, nangabuak ang mga bildo, nangalagpot ang mga bungbong, nangapiko ang mga bakal, nangahugno ang mga balay. Hagsa ang gym diin namakwit ang daghang tawo. Tumba ang mga lubi, o kaha gilarot ang mga dahon. Gipadpad ang mga palay. Gilabnot ang mga dagkong kahoy – bisag ang mga karaang narra ug tugas nga gitanom sa Diyos. Naupaw ang mga bungtod sa Cateel. Naay mga tawong madat-ogan og lubi o kaha maigo sa naglupad nga mga sin.
text: #000006
text: “Sugod sa sero ang mga tawo sa Cateel. Tanan sila,” matod pa ni Francis.
text: #000007
text: “Apan igo lang miluko ang bagyo. Morag nahimong buhawi,” matod pang Doc Nato.
text: #000009
text: Sa pagluko sa bagyo, giyabo niini ang tone-toneladang tubig sa kabukiran. Kay wala nay mga kahoy, wala nay mosuyop o mohawid sa tubig. Mibul-og kini. Tayming sab nga nianang higayona, namakwit ang gatosan ka tawo sa Andap, New Bataan, inabagan sa Philippine Army. Tayming sab nga didto miagi ang bul-og sa tubig dala ang mga lapok, bato, ug troso. Gibanlas sila tanan, ug daghan kanila ang wala na igkita.
text: #000010
text: Padayon ang bul-og sa tubig ngadto sa patag nga poblacion sa New Bataan. Tayming sab nga moderetso kini sa gym diin namakwit ang mga tawo. Daghan na sab ang nangamatay.
text: #000011
text: Makahinumdom ko sa sulti sa akong mader nga si Peryang (SLN) nga taga Negros, kon maigo kuno silag bagyo, ang ilang lubi maulian lang sulod sa duha ka tuig. Diha pa sila makakopras pag-usab. Ang gisaligan sa Davao Oriental mao ang lubi ug palay. Sulod sa duha ka tuig, walay panginabuhian ang mga tawo sa Boston, Cateel, Bangaga, ug Caraga.
text: #000015
text: Daghang sugilanon sa bagyo, daghang pagtulon-an. Makat-on pod kaha ta?
text: #000016
text: Classes suspended in 2 Davao provinces after magnitude 6 quake
text: #000019
text: 6.9 quake hits Mindanao; shoppers, employees feared trapped as shopping center in Padada collapses
text: #000026
text: Does your barangay provide these services?
text: #000029
text: MindaNews is the news service arm of the Mindanao Institute of Journalism. It is composed of independent, professional journalists who believe and practice people empowerment through media.
text: #000031